એક ખૂબ જ રસપ્રદ લગતા અર્થઘટન મુજબ મહાભારતના યુદ્ધના અંતના થોડા દિવસો બાદ જ, આ સ્થળની એટલે કે કુરુક્ષેત્રની મુલાકાતે ગયેલા દિવ્યદૃષ્ટા સંજય વિચારતા હતા કે શું ખરેખર આ સ્થળે આવું કોઈ મહાયુદ્ધ થયું હતું? ધૃતરાષ્ટ્રના એક વખતના સલાહકાર તેમજ સારથિ એવા આ સંજય, કૌરવો વતી યુદ્ધ પહેલાં સુલેહનો સંદેશો લઈને પાંડવો પાસે ગયા હતા. પોતાની દિવ્યદૃષ્ટિથી તેઓ યુદ્ધ સ્થળ જોતા હતા અને અંધ એવા ધૃતરાષ્ટને ઘટનાઓનો અહેવાલ આપતા રહેતા. તેઓ વિચારતા હતા કે શું આ જ સ્થળે લોહીની નદીઓ વહી હતી અને શું અહીંયા જ કૃષ્ણ અને અર્જુન ઊભા રહ્યા હતા?